पाएं अपने शहर की ताज़ा ख़बरें और फ्री ई-पेपरडाउनलोड करें
आधा दर्जन महिला व पुरुषों ने शनिवार दोपहर को बाजवा एंड सैनी ट्रेडर्ज पर तोड़फोड़ की। हमलावर हाथों में हथियार लेकर आए थे। हमले के समय दुकान पर आढ़ती दलजीत सिंह बाजवा का बेटा बैठा था। जिसके साथ हमलावरों ने मारपीट की और उसे जान से मारने की धमकी दी। मामले की सूचना पुलिस को दी गई है।
आढ़ती एसोसिएशन के प्रधान दलजीत सिंह बाजवा के बेटे हरजिंद्र बाजवा ने बताया कि वह अनाज मंडी स्थित अपनी आढ़त की दुकान नंबर 26 पर बैठा हुआ था। उसी समय कुछ लोग हाथों में हथियार लेकर आए। दुकान की खिड़की को तोडऩा शुरू कर दिया। आवाज सुनकर वह बाहर आया और उन्हें रोकना चाहा। जिस पर वे उसके साथ मारपीट पर उतारू हो गए।
आरोप है कि हमलावरों ने उसके साथ मारपीट की व धक्कामुक्की कर जान से मारने की धमकी दी। आवाज सुनकर आसपास की लेबर व अन्य आढ़ती वहां पहुंचे तो उन्हें वहां आता देख हमलावर भाग निकले। हरजिंद्र सिंह का कहना है कि वह हमलावरों को पहचानता है। उसका कहना है कि तोड़फोड़ करने वालों एक होमगार्ड का जवान भी शामिल था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn